Tefo ya eFiling (credit push)

eFiling credit push ke tshebetso ya taelo ya tefo e pakeng tsa SARS eFiling le banka e nehang tlelaente taolo ka nako ya tefo. Boela o sheba tsela eo ka yona referense ya tefo ya eFiling e sebetsang ka teng.

**Keletso ya Bohlokwa:**Ditlelaente tsa Bolaodi ba Meedi le Dihlahiswa tsa Naha ba ka lefa feela ho tswa tsebahatsong/kgutlisong eo ba nehelaneng ka yona kapa ka eAccount ho eFiling, bala ho feta mona.

**Ebe nka hlophisa tefo ya Credit Push jwang ho eFiling?**


Ka tefo ya eFiling, tefo e ka qalwa ke ya sebedisang eFile, mohlala: molefalekgetho, setsebi sa lekgetho, moemedi, empa tefo ena e tlameha ho tjhaelwa monwana ke monga akhaonto ya banka. Ha o etsa tefo ho SARS, eFiling e tla romela kopo ya tefo bankeng ya hao e tlang ho bontsha bokaalo bo lokelang ho tjhaelwa monwana mme e fane ka nomoro ya referense ya tefo. Monga akhaonto ya banka o tlameha ho kena sehlwahisweng sa banka ya hae mme a dumelle kopo eo, sena e ba taelo bankeng hore e lefe SARS.  
  
Ditefo tsa eFiling ha di kgone ho ka fetolwa mme di keke tsa hlakolwa kapa tsa kgutlisetswa morao.  
  
Ho bona hore o ka hlophisa dintlha tsa banka tsa tefo ya eFiling jwang hang feela, latela mehato ena e bonolo.  
  
**Mehato ya ho hlophisa dintlha tsa banka tsa tefo ya eFiling hang feela ke ena:**  
  
Pele o ka sebedisa tshebetso ya taelo ya tefo ya eFiling, o tlameha hore pele o netefatse hore banka ya hao e tsamaisana le ditransekshene tsa credit push.

**Keletso ya Bohlokwa:** Buisana le banka ya hao ho neha akhaonto e tlang ho tshehetsa tshebetso ena ya credit push.

Bakeng sa Batho ka Bomong, tobetsa ‘Home’ tataisong e ka hodimo:



O latela ka ‘User’ tataisong e ka ho le letshehadi mme o lebe ho ‘Banking Details’:

  
  
Bakeng sa mekgatlo kapa ditsebi tsa lekgetho, tobetsa ‘Organisations’ tataisong e ka hodimodimo:



O nto latela ka ‘Organisation’ tataisong e ka ho le letshehadi mme o lebe ho ‘Banking Details’:



Ebang o hloka ho hlophisa akhaonto e ntjha, tobetsa ‘Set up New Account’.




**Ka nqa e nngwe, o ka latela mehato e ka tlase mona ho hlophisa dintlha tsa banka.**

Tobetsa “**Returns**”, mme o latele ka “**Payments**” tataisong e ka ho le letshehadi mme o lebe ho “**Bank Details Setup**” ho hlophisa dintlha tsa hao tsa banka ho eFiling.


Dimenyu di tla fapana ho ya ka hore profaele ke ya Motho, Mokgatlo kapa Setsebi sa Lekgetho na. Mohlala o ka tlase mona ke wa profaele ya Motho le ya Mokgatlo menyung.









Ho tla hlahella sekerini se reng “**Banking Information**”. Boikgethelo ba Credit Push bo tla hlahella ka tsela ya othomathike.




Ebang o kgetha sekgeo sa “**Banking Product**”, ho tla hlahella lenane la dibanka. Kgetha banka eo e o batlang.




Ka mora ho kgetha banka, ho tla hlahella sekgeo sa "Account Number" hore o se tlatse. Tlatsa sekgeo sena mme o kgethe “**Save**” ho tswela pele kapa “**Back**” ho etsa diphetoho leseding leo o le kentseng la banka.




Ka mora hore o boloke dintlha tsa banka, dintlha tseo di tla bolokwa ho eFiling ho latela ka moo ho bontshitsweng ka teng ka tlase mona.



Ebang o tobetsa kgokedi ya “**Open**”, ho tla hlahella leqephe le nang le lesedi la banka.



Ho tlosa dintlha tsa banka, tobetsa konopo ya “**Delete**”. Tobetsa “**OK**” ho tiisa ho hlakolwa ha dintlha tsa banka kapa “**Cancel**” ho kwala molaetsa.



Ka mora hore o tiise ho hlakolwa ha dintlha tsa banka, ha ho dintlha tsa banka tse tlang ho hlahella leqepheng la eFiling.



**Keletso ya Bohlokwa:**Credit Push e hlophiswa hang feela.

Hang feela ha tefo e se e sebeditswe ho eFiling o tla hloka hore o lebe sehlahisweng sa hao sa banka mme o tjhaele transekshene eo monwana.

**NNETEFATSO YA DINTLHA TSA BANKA ha o hlophisa tefo ya credit push**

* Ho ditlelaente tsa dibanka tsa **Investec bank, Citi bank SASFIN Bank** le **Albaraka Bank** di hlophisa dintlha tsa bona tsa banka bakeng sa tefo ho eFiling; dintlha tsa banka di nnetefatswa ke banka ho etsa bonnete ba hore setheo se feela se nepahetse.
* Ka tlase mona ke dintlha tsa tlelaente tse ileng tsa nnetefatswa kgahlano le dintlha tsa akhaonto ya banka; ka nako ya tefo ya credit push dibankeng tse ka hodimo.  
  + Dintlha tsa banka.
  + Setheo se tlang ho ba nomoro ya boitsebiso ya batho ka bomong ba bona.
  + Nomoro ya Boingodiso ya Khampani (ebang e le mokgatlo) le nomoro ya thraste ebang e le thraste.
* Hang feela ha **dintlha tsa banka** di fumanwe bakeng sa motjha wa tefo ya credit push, tobetsa konopo e reng "**save**". Moo dintlha tsa **profaele** ya tlelaente ya **eFiling** di **tshwanang** le **tsa banka** teng, **dintlha** tse kentsweng **tsa banka** di tla **kgeloha** motjha wa **nnetefatso.**
* Ebang **nomoro ya ngodiso ya setheo** e kang **nomoro ya boitsebiso / nomoro ya CK / nomoro ya Thraste** e profaeleng ya eFiling e sa **tsamaisane** le ya banka. Ho tla hlahella molaetsa o bolelang hore kopo ha ya atleha o reng - "**The entity registration number does not match the identification registered for this account/profile”.**
* Ebang dintlha tsa eFiling tse profaeleng ya eFiling **ha di nyalane** le dintlha tsa banka ka nako ya motjha wa nnetefatso, kapa ebang ho na le se **tshwereng ditjhelete** akhaontong ya banka, ho tla hlahella molaetsa o bolelang hore kopo ha ya atleha o reng - “**Account verification request not successful, there is a hold /profile that does not allow this transaction to be processed”.**
* Ditlelaente di eletswa ho bapisa dintlha tsa ngodiso ya dintlha tsa banka le dintlha tsa profaele ya ngodiso ya eFiling le ho etsa dintjhafatso tse hlokehang ebang sena se hlokeha.